Мардэхэм зэрытетым кIэлъоплъ
Роспотребнадзорым и Къэбэрдей-Балъкъэр къудамэр жэуаплыныгъэ хэлъу кIэлъоплъ ди республикэм къыщыщIагъэкI ерыскъыхэкIхэм я фIагъымрэ ахэр зыщэхэм къабзагъэм ехьэлIа мардэхэр зэрагъэзащIэмрэ.
Къапщтэмэ, илъэс блэкIам къриубдэу Роспотребнадзорым и рефе-рент центрым къипщытащ гъэшхэкIым, лыхэкIым, джэдыкIэм, бдзэжьейм (мыбы хэтщ нэгъуэщI щIыпIэ кърашахэри, ди республикэм и бдзэжьей питомникхэм щагъэхъухэри) я лIэужьыгъуэ 222-рэ. Нэхъыбэр мардэхэм тохуэ. Ныкъусаныгъэ къыщыщIагъэща языныкъуэ IэнатIэхэм къалэн щащIащ яIэ ныкъусаныгъэхэр зэман кIэщIым къриубыдэу ягъэзэкIуэжыну.
2018 гъэм ткIийуэ щIапщытыкIащ лы щапIэхэмрэ абыхэм япэгъунэгъуу щагъэлажьэ ерыскъыхэкI щапIэхэмрэ. НаIуэ къызэращIамкIэ, апхуэдэ щIыпIэхэм ящыщу 20-м зэретхьэкъу дэфтэрхэр хуатхащ. УФ-м и Президентым ди цIыхубэм ирагъэшх ерыскъыхэкIыр сыт и лъэныкъуэкIи къабзэу щытын хуейуэ къызэригъэувам ипкъ иткIэ, къэпщытэныгъэхэм нэхъри зрагъэубгъунущ.
Шэрэдж Дисэ.
